**MUNICIPIUL CRAIOVA**

**CONSILIUL LOCAL AL MUNICIPIULUI CRAIOVA**

**HOTĂRÂREA NR.599**

**privind modificarea taxei speciale de salubrizare în municipiul Craiova, începând cu 1 ianuarie 2025**

Consiliul Local al Municipiului Craiova, convocat de îndată, în şedinţa extraordinară din data de 30.12.2024;

Având în vedere referatul de aprobare nr.450817/2024, raportul nr.450819/2024 întocmit de Direcţia Servicii Publice şi raportul de avizare nr.451002/2024 întocmit de Direcţia Juridică, Asistenţă de Specialitate şi Contencios Administrativ prin care se propune modificarea taxei speciale de salubrizare în municipiul Craiova, începând cu 1 ianuarie 2025 și avizele nr.49/2024 al Comisiei I-Buget Finanţe, Studii, Prognoze şi Administrarea domeniului, nr.39/2024 al Comisiei III-Servicii Publice, Liberã Iniţiativã şi Relaţii Internaţionale şi nr.51/2024 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Legii serviciilor comunitare de utilități publice nr.51/2006, republicată, cu modificările și completările ulterioare, Legii serviciului de salubrizare a localităților nr.101/2006, republicată, cu modificările și completările ulterioare, Ordinului A.N.R.S.C. nr.640/2022 privind aprobarea normelor metodologice de stabilire, ajustare sau modificare a tarifelor pentru activităţile de salubrizare precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările şi completările ulterioare şi Legii nr.273/2006 a finanțelor publice locale, cu modificările și completările ulterioare;

În temeiul art.129 coroborat cu art.139, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

**HOTĂRĂŞTE:**

**Art.1.** Se aprobă modificarea taxei speciale de salubrizare în municipiul Craiova, începând cu 1 ianuarie 2025, după cum urmează:

1. 22 lei/persoană/lună, pentru utilizatorii casnici;
2. 527 lei/mc, fără TVA, pentru utilizatorii non-casnici care beneficiază individual de prestarea serviciului de salubrizare fără contract încheiat cu operatorul.

**Art.2.** Cu aceeași dată, se modifică Hotărârea Consiliului Local al Municipiului Craiova nr.665/2022.

**Art.3.** Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Impozite și Taxe, Direcția Servicii Publice, precum şi Asociatia de Dezvoltare

Intercomunitară de Gestionare a Deşeurilor ECODOLJ şi Asocierea IRIDEX GROUP SALUBRIZARE S.R.L. - IRIDEX GROUP S.R.L. vor aduce la îndeplinire prevederile prezentei hotărâri.

|  |  |
| --- | --- |
| **PREŞEDINTE DE ŞEDINŢĂ,** | **CONTRASEMNEAZĂ,** |
|  | **SECRETAR GENERAL,** |
| **Marian Daniel PĂLOIU** | **Nicoleta MIULESCU** |